Ons kinders se kinders | Die Vryburger
Oor twee dekades het ons volk ewe dapper weghardloop van die werklikheid en ons self verdedig met verskonings wat nimmer sou kon water hou teen die werklikheid nie.
Soos slaprug-ouers het ons onsself getroos dat die regime enige ding kan doen om ons volk te vernietig, sou ons dit kon verdra, maar die dag as hulle met ons kinders begin peuter in die skole, daardie dag sal ons eendragtig opstaan en ons volk se vroue sou saam met ons die strydbyl optel.
Daardie verskoning het toe 'n muis gebaar – want kyk wat gebeur in skole op hierdie oomblik. Behalwe die kondisionering en die doelbewuste aanslag om ons kinders te vertel hoe sleg hulle ouers en voorouers was, en hoe goed en mooi die Nuwe Suid-Afrika is, is daar 'n opvoedkundige standaard wat bevraagteken kan word.
Laat ons dan nie verder oor openbare skole kla nie, want almal weet wat die toestande is, en dat daar nog enkele skole is wat 'n goeie standaard nastreef en handhaaf.
Die volgende aanslag het nou weer begin toe een persoon met 'n hofgeding begin het om die Christelike etos van skole in die hof ongedaan wil maak.
Of die persoon gaan slaag in sy vete, sal die tyd ons leer.
Ons kan egter verwag dat die aanslag op Christenskap in skole nou nog in die kinderskoene staan, want die een na die ander aanslag sal kom om ook op hierdie terrein ons volk te verneder en te vernietig.
En dit bring die vraag: Gaan ons weer soos in die verlede, grootmond sê hulle moet nou net aan ons geloofswaardes peuter, dan sal…..
Dan sal wat gebeur?
Om die saak in 'n neutedop saam te vat, die volgende:
Plegtig het ons voor God en die gemeente die doopbelofte afgelê. Ons sal ons kinders opvoed in die vrese van die Here, hulle onderrig of laat onderrig…
Om hieraan uitvoering te gee, het CVO-skole tot stand gekom, en kan daar nog honderde CVO-skole tot stand gebring word as ons net ons doopbelofte wil nakom!
Ter wille van ons kinders se kinders, sal daar ernstig besin, gebid en gewerk moet word aan die saak wat so belangrik is as ons nog 'n Christelike volk wil wees.
Dit het tyd geword om erns te maak met ons kinders, terwille van hulle kinders en die geslagte wat kom.
4 thoughts on "Ons kinders se kinders"
Desmond September 2, 2014 at 2:47 pm
Intussen rep niemand `n woord oor die blêrrie halaal tax wat ons vir die moslems en kosher tax vir die jode….op elke denkbare produk/verpakking …net omdat hulle kwansuis nie wil vark of wat-ookal….is dit nie maar ook diskriminasie ….nevermind , dat hulle ons geld vat vir hulle bygelowe !!!!…en ons betaal sonder om te aarsel , in eintlik keur ons hulle gebruik goed deur stil te bly..en boonop is hulle die kleinste groeperinge in die land…..????
Joffre Papenfus September 3, 2014 at 9:14 am
Daar is die BCVO as meer as twee dekades werksaam en eerder as steun, slinger mense kritiek na BCVO en CVO skole.
My kind het nie elke sportgeleentheid nie, ook aan huis moet ons bepaalde opofferings maak vir haar onderrig in 'n CVO skool.
sy kan my al 'n ding of twee vertel van ons volksgeskiedenis!
sy leer eerstehands Christelike waardes ook buite die ouerhuis!
ek kan haar aflaai en wegry, gerus dat daar nie barbare is wat hul luste nie kan beteuel nie!
Ons weet dat sy in die sorg is van onderwysers vir wie die onderwys nog 'n ROEPING is, wat ook werklik beteken ons laat haar reg onderrig.
Stoere Boer September 8, 2014 at 11:20 am
"My kind het nie elke sportgeleentheid nie". Ongelukkig is die gedeeltelik waar en dit is een van die redes waarom baie ouers hul kinders staatskole toe vat want elkeen is 'n potensiële "springbok". My seun was self in 'n CVO skool. Ere kleure in atletiek verdien met meer as 850 punte behaal op die ABSA punte tabel. Of jy in 'n staatskool of CVO skool is dit is nogsteeds 'n goeie prestasie. In rugby het hy die BCVO SA span gemaak wat op die Bokkieweek deelgeneem het. Weereens is die geleenthede daar. Ek weet van verskeie spelers wat deur die Bulle en Sharks genader is vir kontrakte. Dus die geleenthede in sport is daar alhoewel beperk in sekere sportsoorte agv getalle maar as bonus kry jy puik onderwys gehalte, Bybel onderrig, Eie kultuur en geskiedenis, veldskole en vele meer. En vergeet dat dit 'n rassistiese skool is. Daar is GEEN rassisme ons soek net ons kultuur en geskiedenis en vryheid.